Hamdija Čustović

Hamdija Čustović (Novi Sad, 29. juni 1946 – Split, 6. novembar 2021) bio je pjevač narodne i zabavne muzike.

 Biografija 
Hamdija Čustović rođen je 29. juna 1946. godine u Novom Sadu, a odrastao je u Sarajevu. Dio svog života proveo je i u Beogradu, Zagrebu i Splitu, ali je svoju muzičku karijeru započeo u Sarajevu.

Dobio je nadimak "Tigar sa Miljacke", jer je pjevao gotovo isto kao njegov tadašnji uzor Tom Jones nazvan "Tigar iz Welsa". Hamdija Čustović je pjevao "Delilah" i druge hitove svoga idola. Nastupao je sa grupama kao što su: Special Factor, Pro Arte, Indexi, Coco, i Splitski batali. Zatim počinje njegova solistička karijera i nastupi na sarajevskom festivalu "Vaš šlager sezone", Opatijski i Splitski festival, Beogradsko proleće, Festival u Subotici.

Sarađivao je sa kompozitorima i muzičarima kao što su: Nikola Borota, Goran Bregović, Đorđe Novković, Kemal Monteno, Stipica Kalođera, Ismet Arnautalić, Fadil Redžić, Omer Pobrić, Džemal Novaković i drugi. Pored nastupa po cijeloj bivšoj Jugoslaviji Hamdija Čustović je nastupao i u inostranstvu. Održao je veliki broj humanitarnih koncerata, kako za bivšu Jugoslaviju tako i za Bosnu i Hercegovinu, te je dobitnik mnogobrojnih priznanja, plakata i zahvalnica. Omer Pobrić ga je ubijedio da je on "rođeni narodnjak". Rezultat toga je serija novokomponovanih pjesama: "Idi, idi tugo iz života mog", "Ljiljana", "Ko sad ljubi tvoje oči plave" i drugih. Nastupao je na festivalu narodne muzike Ilidža.

Hamdija Čustović 1991. godine dolazi sa suprugom i kćerkom u Njemačku gdje se nastavlja baviti muzikom. Godine 1997. preselio se s porodicom u SAD.
10. 7. 2009. objavio je album "Slao sam joj cvijeće" u produkciji Hayat.

 Diskografija 

 Slao sam joj cvijeće (Hayat Production) Godina izdavanja- 2009
 Sve sto želim to si ti (L.Bezuljak- L.Bezuljak-Đ.Novković) Godina izdavanja- 1969
Slatka Lučika (Vaš šlager sezone '69) (Đ.Novković) Godina izdavanja - 1969
Da su kraći ovi dani (Opatija '69) Godina izdavanja - 1969
 Izabel (L.bezuljak- L.Bezuljak- Đ.Novković) Godina izdavanja- 1969
U trenutku kad sam sàm (Vaš šlager sezone '70) (Dž.Salković) Godina izdavanja - 1970
 Drugog si našla (Festival mladih '70) (Đorđe Novković)
 Zadnji put gledam tvoje oči (Kemal Monteno- Đ.Novković- Đ. Novković) Godina izdavanja - 1970
Kameni cvijet (Vaš šlager sezone '71) (N.Borota) Godina izdavanja - 1971
 Hoću da se ženim (N. Borota)Godina izdavanja - 1972
 Djevojka (N.Borota) Godina izdavanja - 1972
Živim u nadi (Vaš šlager sezone '72) Godina izdavanja - 1972
 Jedna mala garava( Đ.Novković- D.Lukač)Godina izdavanja - 1973
 Nestala je ljubav ta (Đ.Novković - S.Kalogjera) Godina izdavanja - 1973
 Samo Katu volim (Đ.Novković)Godina izdavanja - 1974
 Nočas tvoje oči zovu (Đ.Novković- J.Stubičanec - S.Kalogjera) Godina izdavanja - 1974
 Hop-cup (Goran Bregović)Godina izdavanja - 1974
 Mojoj izgubljenoj ljubavi (Đ.Jašarević- F.Redžić) Godina izdavanja - 1974
 Koju igru igraš sada (Đ.Jašarević-Fadil Redžić) Godina izdavanja - 1974
 Idi,idi tugo iz života mog (Ilidža'78) (O.Pobrić- S.Torlak- O.Pobrić)Godina izdavanja - 1978
 Hej živote,ne varaj me (O.Pobrić- S.Torlak- O.Pobrić) Godina izdavanja - 1978
 Slao sam joj cvijeće (K.Monteno- Đ.Jašarević)Godina izdavanja 1978
 Kaži mi (K.Monteno- Đ.Jašarević) Godina izdavanja 1978
 Dođi mi ,dođi ,ljubavi (Ilidža'79) (Omer Pobrić)Godina izdavanja - 1979
 Da nije moga ponosa u meni (O.Pobrić - S.Torlak - O.Pobrić) Godina izdavanja - 1979
 Svako svoju sudbu ima (I.Arnautalić- S.Đurasović- I.Arnautalić-/S.A.Kovačević)Godina izdavanja - 1979
 More i ti (S.A.Kovacević- I.Arnautalić- S.A.Kovačević/I.Arnautalić) Godina izdavanja - 1979
 Zašto ode Ljiljana (O.Pobrić- D.Mandić- O.Pobrić)
 Plači, plači nevjernice (O.Pobrić- N.Zenković- O.Pobrić)

 Reference 

 Vanjski linkovi 

Kategorija:Rođeni 1946.
Kategorija:Biografije, Novi Sad
Kategorija:Bosanskohercegovački pjevači
Kategorija:Umrli 2021.